sagorsarker/bangla-wikipedia huggingface dataset:
গুরুপুরা নদী

গুরুপুরা নদী (যা পাচামাগারু নদী, ফাল্গুনী নদী বা কুলুর নদী নামেও পরিচিত) ভারতের কর্ণাটক রাজ্যের একটি নদী। এটি পশ্চিমঘাট পর্বতমালা থেকে উৎপন্ন হয়ে দক্ষিণে প্রবাহিত হয়।এটি নেত্রবতী নদীর একটি শাখা যা ম্যঙ্গালোরের দক্ষিণে আরব সাগরে প্রবেশ করে।নদীটির নামকরণ করা হয়েছে, ম্যাঙ্গালোরের নিকটে অবস্থিত গুরুপুরা শহর এর নামে। গুরুপুরা নদীর উত্তরের তীরে অবস্থিত নিউ ম্যাঙ্গালোর বন্দর এবং ম্যঙ্গালোর রাসায়নিক ও সার কারখানা । একসময় এটি নেত্রবতী নদীর পাশাপাশি ম্যাঙ্গালোর শহরের উত্তর সীমানা দক্ষিণের সীমানা হিসাবে গড়ে ওঠে তবে বর্তমানে এই নদীর সীমানা ছাড়িয়ে শহরের বর্ধনের কারণে এটি কেবল ম্যাঙ্গালোর কেন্দ্রীয় অংশের সীমানা নির্দেশ করে।
ঘটপ্রভা নদী

ঘটপ্রভা নদী কৃষ্ণা নদীর ডানদিকের একটি গুরুত্বপূর্ণ উপনদী এবং চিকসঙ্গমে কৃষ্ণা নদীর সাথে মিলিত হওয়ার পূর্বে এটি পূর্ব দিকে ২৮৩ কিলোমিটার প্রবাহিত হয়েছে। নদীর অববাহিকাটি ৮,৮২৯ বর্গকিলোমিটার প্রশস্ত এবং মহারাষ্ট্র এবং কর্ণাটক রাজ্য জুড়ে প্রসারিত।
মার্কন্ডেয় নদী ঘটপ্রভা নদীর একটি শাখা নদী। এই নদী গোদচিনামালকি জলপ্রপাতের জন্য বিখ্যাত (গোকাক জলপ্রপাতের নিকটবর্তী) এবং গোককের কাছে ঘটপ্রভা নদীতে মিলিত হয়েছে।
গোকাক জলপ্রপাতের কাছে নদীর উপর একটি জুলন্ত সেতু রয়েছে। এই সেতুটি ঊনবিংশ শতকের শেষের দিকে বা বিংশ শতকের প্রথম দিকে নির্মিত হয়েছিল।
নৈবেদ্য

নৈবেদ্য হল রবীন্দ্রনাথ ঠাকুর কর্তৃক বাংলা ভাষায় রচিত একটি বিখ্যাত কাব্যগ্রন্থ। এটি ১৯০১ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ নৈবেদ্য কাব্যের ১৫-টি কবিতা গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।
রবীন্দ্রনাথের "নৈবেদ্য" কাব্যে আধ্যাত্মিক ভাবনার বিচ্ছুরণ ঘটেছে। এতে তিনি প্রাচীন ভারতের অধ্যাত্ম মহিমা বর্ণনা করেছেন।
সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট

সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট বা মাধ্যমিক শিক্ষার গুণমান ও প্রবেশাধিকার উন্নতি প্রকল্প (সেকায়েপ) প্রকল্পটি হল শিক্ষক-শিক্ষার্থীদেরকে ক্লাসে মানসম্পন্ন শিক্ষণ উপকরণ এবং অডিও-ভিজ্যুয়াল ডেমোর মাধ্যমে তথ্যে প্রবেশাধিকারের সুবিধা দেয়ার মাধ্যমে বাংলাদেশের মাধ্যমিক স্তরে শিক্ষার মান বাড়ানো। সেকায়েপ-র লক্ষ্য হল বিভিন্ন ক্রিয়াকলাপ সম্পাদনের সুবিধার্থে পুরো প্রকল্পের উপজেলাগুলিকে ইন্টারনেট সংযোগে আনা।
নেওমি ওয়াটস

নেওমি এলেন ওয়াটস (জন্ম ২৮ সেপ্টেম্বর ১৯৬৮) হলেন একজন ব্রিটিশ অভিনেত্রী ও চলচ্চিত্র প্রযোজক। তিনি অস্ট্রেলীয় নাট্যধর্মী চলচ্চিত্র "ফর লাভ অ্যালোন" (১৯৮৬) দিয়ে চলচ্চিত্রে আগমন করেন এবং পরবর্তীকালে অস্ট্রেলীয় টেলিভিশন ধারাবাহিক "হেই ড্যাড..!" (১৯৯০), "ব্রাইডস অব ক্রাইস্ট" (১৯৯১), "হোম অ্যান্ড অ্যাওয়ে" (১৯৯১), ও চলচ্চিত্র "ফ্লার্টিং" (১৯৯১)-এ অভিনয় করেন। মার্কিন যুক্তরাষ্ট্রে পাড়ি দেওয়ার পর ওয়াটস বছর খানেক অভিনেত্রী হিসেবে কাজ পেতে কষ্ট করেন, এবং "ট্যাঙ্ক গার্ল" (১৯৯৫), "চিলড্রেন অব দ্য কর্ন চোর: দ্য গ্যাদারিং" (১৯৯৬), ও "ডেঞ্জারাস বিউটি" (১৯৯৮) চলচ্চিত্র এবং "স্লিপওয়াকার্স" (১৯৯৭-১৯৯৮) টেলিভিশন ধারাবাহিকে কাজের সুযোগ পান।
ওয়াটস ডেভিড লিঞ্চে মনস্তাত্ত্বিক থ্রিলার "মুলহল্যান্ড ড্রাইভ" (২০০১) চলচ্চিত্রে উচ্চাক্ষাঙ্খী অভিনেত্রী চরিত্রে এবং ভীতিপ্রদ "দ্য রিং" (২০০২) চলচ্চিত্রে সাংবাদিক চরিত্রে অভিনয় করে আন্তর্জাতিক খ্যাতি অর্জন করেন। তিনি এরপর আলেহান্দ্রো গোন্সালেস ইনারিতুর নব্য-নোয়া চলচ্চিত্র "২১ গ্রাম্‌স" (২০০৩) চলচ্চিত্রে দুঃখ ভারাক্রান্ত মায়ের চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ২০০০-এর দশকের তার পরবর্তী চলচ্চিত্রসমূহ ছিল "আই হার্ট হাকাবিস" (২০০৪), "কিং কং" (২০০৫), "ইস্টার্ন প্রমিসেস" (২০০৭), ও "দি ইন্টারন্যাশনাল" (২০০৯)।
নেওমি এলেন ওয়াটস ১৯৬৮ সালের ২৮শে সেপ্টেম্বর কেন্টের শোরহামে জন্মগ্রহণ করেন। তার মাতা মিফানি "মিভ" এডওয়ার্ডস (বিবাহপূর্ব রবার্টস) ছিলেন একজন প্রাচীন সামগ্রী বিক্রেতা ও পোশাক ও সেট নকশাকার, এবং পিতা পিটার ওয়াটস (১৯৪৬-১৯৭৬) ছিলেন শো ব্যবস্থাপক ও শব্দ প্রকৌশলী, যিনি সঙ্গীতদল পিংক ফ্লয়েডের সাথে কাজ করতেন। মিভ ইংল্যান্ডে জন্মগ্রহণ করলেও এক থেকে সাত বছর পর্যন্ত অস্ট্রেলিয়া বসবাস করতেন। ওয়াটসের মাতামহ ওয়েলশ বংশোদ্ভূত এবং মাতামহী অস্ট্রেলীয় বংশোদ্ভূত ছিলেন।
ওয়াটস "দ্য পেইন্টেড ভেইল" (২০০৬) চলচ্চিত্রের দৃশ্যায়নের সময় বৌদ্ধধর্মের প্রতি আকৃষ্ট হন এবং এই ধর্মে ধর্মান্তরিত হন।
২০০২ সালের আগস্ট থেকে ২০০৪ সালের মে পর্যন্ত অস্ট্রেলীয় অভিনেতা হিথ লেজারের সাথে ওয়াটসের সম্পর্ক ছিল। ২০০৫ সালে মার্কিন অভিনেতা লিভ শ্রাইবারের সাথে ওয়াটসের সম্পর্কের সূত্রপাত ঘটে। তাদের প্রথম সন্তান আলেকজান্ডার ২০০৭ সালে জন্মগ্রহণ করে এবং দ্বিতীয় সন্তান স্যামুয়েল ২০০৮ সালে জন্মগ্রহণ করে। ২০১৬ সালের ২৬ সেপ্টেম্বর ওয়াটস ও শ্রাইবার তাদের ১১ বছরের সম্পর্কের ইতি টানার ঘোষণা দেন। ২০১৭ সালে নেটফ্লিক্সের নাট্যধর্মী "জিপসি" ধারাবাহিকের সেটে মার্কিন অভিনেতা বিলি ক্রুড্রুপের সাথে ওয়াটসের পরিচয় হয় এবং এরপর থেকে তারা ডেটিং করছেন।
২০১৬ সালে ওয়াটস ওয়েলসের অ্যাঙেলসির মলট্রেটের একটি ছোট ফুটবল ক্লাব গ্ল্যানট্রেট এফসির সম্মানসূচক সভাপতি হন।
অন্ধকার কক্ষ (যৌনতা)

অন্ধকার কক্ষ বা ডার্ক রুম, একটি কালো রুম, কখনও কখনও একটি নাইট ক্লাব বা যৌন ক্লাবে থাকে, যেখানে যৌন কার্যকলাপ ঘটতে পারে। যখন বার অথবা প্রাপ্তবয়স্ক বইয়ের দোকানে অন্ধকার কক্ষ থাকে তখন তাকে ব্যাকরুম, ব্ল্যাকরুম অথবা প্লেরুম বলা হয়। কিছু ডার্ক রুম কালো, নীল বা লাল আলোয় আলোকিত থাকতে পারে। 
অন্ধকার কক্ষগুলি ১৯৬০ এবং ১৯৭০ এর দশকে উত্তর আমেরিকার সমকামী বার এবং ক্লাবগুলির সাধারণ বৈশিষ্ট্য ছিল এবং এখনও কয়েকটি বারে এটি পাওয়া যায়। সমকামী বারের একটি ব্যাকরুম সাধারণত ক্লাবের পিছনের দিকে একটি ছোট, খুব অন্ধকার বা ম্লান আলোকিত কক্ষ হয় যেখানে গ্রাহকরা সাধারণত পোশাক না খুলেই যৌনক্রিয়া করতে পারে। এইডস আবিষ্কারের আগে, ব্যাকরুমগুলি সমকামী বারগুলিতে প্রচলিত ছিল এবং তাদের মধ্যে যে যৌনক্রিয়া তা সাধারণত অরক্ষিত ছিল এবং প্রায়শই (যদিও সর্বদা নয়), বেনামে ছিল। এইডস আবিষ্কার এবং সংক্রমণ পদ্ধতি সম্পর্কে জ্ঞান বৃদ্ধি, ইত্যাদি কারণে সমকামী বারে অনেকগুলি ব্যাকরুম এবং অন্যান্য পাবলিক সেক্স ভেন্যু বন্ধ করে দেয়া হয়। মার্কিন যুক্তরাষ্ট্রে জনসাধারণের জন্য উন্মুক্ত স্থাপনায় অন্ধকার কক্ষ অবৈধ। 
এইচআইভি/এইডস এর চিকিৎসা সন্ধানে বিজ্ঞানের অগ্রগতির সাথে সাথে আজকাল ব্যাকরুমগুলির যৌনতার হুমকি হ'ল প্রযুক্তি যা জনসাধারণের মধ্যে নৈমিত্তিক যৌন সন্ধানের প্রয়োজনীয়তাকে অগ্রাহ্য করে অনলাইন যৌনসঙ্গী সন্ধান সর্বব্যাপী করে তুলেছে এবং স্মার্টফোনের ব্যবহার যা তাত্ক্ষণিকভাবে গুপ্ত ক্রিয়াকলাপের সচিত্র বিজ্ঞাপন করতে পারে। 
অন্ধকার কক্ষগুলি প্রায়শই যৌন ক্লাব এবং সমকামী স্নানঘর গুলির বৈশিষ্ট্য এবং এগুলি প্রায়শই বিশেষ সুযোগ সুবিধা বা আকর্ষণ হিসাবে প্রচার করা হয়। একটি সেক্স ক্লাবের অন্ধকার রুমের জায়গা দু'জন বা তিনজনের পক্ষে যথেষ্ট বড় আকারের হতে পারে, অথবা ক্লাবের মেঝে এলাকার একটি বৃহত অংশে, গোলকধাঁধা, গ্লোরি হোল, ব্যক্তিগত নির্জন আশ্রয়, কারাগারের কক্ষগুলির সদৃশ স্টিল বার থাকতে পারে।
জ্যোতিরিন্দ্র নন্দী

জ্যোতিরিন্দ্র নন্দী (২০ আগস্ট, ১৯১২ — ১ আগস্ট ১৯৮২) একজন বাঙালী সাহিত্যিক।
জ্যোতিরিন্দ্র নন্দী ১৯১২ সালে অধুনা বাংলাদেশের কুমিল্লা জেলায় তাঁর মাতুলালয়ে জন্মগ্রহণ করেন । অবিভক্ত কুমিল্লার ব্রাহ্মণবাড়িয়ায় তাঁর বাল্যকাল ও কৈশোর কেটেছে। তাঁর ডাকনাম ছিল ধনু। পিতা অপূর্বচন্দ্র নন্দী ব্রাহ্মণবাড়িয়া হাইস্কুলে শিক্ষকতা করতেন, তাঁর মায়ের নাম চারুবালা দেবী। অন্নদা সরকারি উচ্চ বিদ্যালয় থেকে ১৯৩০ সালে ম্যাট্রিকুলেশন পাশ করেছিলেন তিনি। ১৯৩২-এ কুমিল্লা ভিক্টোরিয়া সরকারি কলেজ থেকে আইএসসি পাশ করে ওই কলেজেই স্নাতক স্তরে ভর্তি হলেন জ্যোতিরিন্দ্র এবং ১৯৩৫ সালে প্রাইভেটে বিএ পাশ করেন তিনি। ১৯৩৬ সালে কর্মসূত্রে কলকাতা আসেন তিনি ও প্রথম চাকরি পান বেঙ্গল ইমিউনিটিতে। তারপর টাটা এয়ারক্রাফ্ট, জে ওয়ালটার থমসন-এর পাশাপাশি কাজ করেছেন "যুগান্তর" সংবাদপত্রের সাব এডিটর হিসেবে এবং মৌলানা আজাদ খান সম্পাদিত "দৈনিক আজাদ" পত্রিকায়। তার কর্মক্ষেত্রে ছিল ইন্ডিয়ান জুটমিলস অ্যাসোসিয়েশনের ইংরেজি ও বাংলা ভাষার মুখপত্র "মজদুর" ও "জনসেবক" পত্রিকা।
ছোটবেলা থেকে তিনি সাহিত্যচর্চ্চা করতেন। স্বদেশি আন্দোলনে যুক্ত থাকার অভিযোগে ১৯৩১ সালে পুলিশ তাঁকে গ্রেপ্তার করে। এক বছর গৃহবন্দী থাকাকালীন তার সাহিত্যচর্চার উপরে নিষেধাজ্ঞা জারি করা হয়। জ্যোৎস্না রায় ছদ্মনামে "সোনার বাংলা" ও ঢাকার থেকে প্রচারিত "বাংলার বাণী" পত্রিকায় তাঁর লেখা কয়েকটি ছোটগল্প প্রকাশিত হয়। কলকাতায় এসে তিনি সাগরময় ঘোষের সান্নিধ্যে আসেন ও দেশ পত্রিকায় ১৯৩৬ সালে প্রকাশিত হয় ছোটগল্প "রাইচরণের বাবরি"। মাতৃভূমি, ভারতবর্ষ, চতুরঙ্গ, পরিচয় পত্রিকায় তাঁর লেখা প্রকাশিত হতে থাকে। প্রেমেন্দ্র মিত্রের নজরে আসে জ্যোতিরিন্দ্রর লেখা। তাঁর লেখা ছোটগল্প "ভাত ও গাছ", "ট্যাক্সিওয়ালা", "নীল পেয়ালা", "সিঁদেল", "একঝাঁক দেবশিশু" ও "নীলফুল" এবং "বলদ" পৃথিবীর নানা ভাষায় অনূদিত হয়। ১৯৪৮ সালে দেশ পত্রিকায় ধারাবাহিক উপন্যাস "সূর্যমুখী" প্রকাশিত হয়। এর পর থেকে তিনি সাহিত্যচর্চাকেই জীবিকা হিসাবে বেছে নেন। জ্যোতিরিন্দ্র নন্দী ১৯৬৫ সালে আনন্দবাজার পত্রিকা থেকে সুরেশচন্দ্র স্মৃতি পুরস্কার ও ১৯৬৬ সালে আনন্দ পুরস্কারে সম্মানিত হন। তাকে কল্লোল যূগের অন্যতম শ্রেষ্ঠ ছোটগল্পকার বলে মনে করা হয়। তাঁর উপন্যাসের সংখ্যা ২০টি ও গল্পগ্রন্থ আছে তিপান্নটি।
ম্যারি ম্যাকডনেল

ম্যারি এইলিন ম্যাকডনেল (জন্ম ২৮ এপ্রিল ১৯৫২) হলেন একজন মার্কিন অভিনেত্রী। তিনি "ড্যান্সেস উইথ উল্‌ভস" (১৯৯০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং "প্যাশন ফিশ" (১৯৯২) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া "ইন্ডিপেন্ডেন্স ডে" (১৯৯৬) চলচ্চিত্রে ফার্স্ট লেডি ম্যারিলিন হুইটমোর এবং "ডনি ডার্কো" (২০০০) চলচ্চিত্রে রোজ ডার্কো চরিত্রে অভিনয়ের জন্য সুপরিচিত। তিনি "ব্যাটলস্টার গ্যালাক্টিকা" টিভি ধারাবাহিকে রাষ্ট্রপতি লরা রোজলিন চরিত্রে অভিনয় করে একটি স্যাটার্ন পুরস্কার অর্জন করেন। তিনি টিএনটির ধারাবাহিকের ৫ম থেকে ৭ম মৌসুমে "দ্য ক্লোজার"-এ ক্যাপ্টেন শ্যারন রেডর চরিত্রে এবং একই চ্যানেলের স্পিন-অফ ধারাবাহিক "মেজর ক্রাইমস"-এ শ্রেষ্ঠাংশে অভিনয় করেন।
ম্যাকডনেল ১৯৫২ সালের ২৮শে এপ্রিল পেন্সিলভেনিয়া অঙ্গরাজ্যের উইলকেস-বারে জন্মগ্রহণ করেন। তিনি নিউ ইয়র্ক অঙ্গরাজ্যের ইটাচায় বেড়ে ওঠেন। তার মাতা এইলিন (বিবাহপূর্ব মান্ডি; ১৯২১-১৯৯০), এবং পিতা জন "জ্যাক" ম্যাকডনেল (১৯২৩-১৯৭৩) ছিলেন একজন কম্পিউটার পরামর্শদাতা। তার ভাইবোনেরা হলেন জেন (১৯৫০-২০০৫), স্যালি, জুডিথ, জ্যাকি ও জন। তিনি আইরিশ বংশোদ্ভূত। ফ্রেডোনিয়ার নিউ ইয়র্ক স্টেট বিশ্ববিদ্যালয় থেকে স্নাতক সম্পন্ন করার পর তিনি নাট্য বিদ্যালয়ে ভর্তি হন এবং কানেটিকাট অঙ্গরজ্যের নিউ হেভেনের সম্মানজনক লং হোয়ার্ট থিয়েটারে যোগ দেন। সেখানে তিনি ২০ বছরের অধিক সময় কাজ করেন।
২১ বছর মঞ্চ ও টেলিভিশনে কাজ করার পর ম্যাকডনেল ১৯৯০ সালে কেভিন কসনারের "ড্যান্সেস উইথ উল্‌ভস" (১৯৯০) দিয়ে চলচ্চিত্রে প্রথম সফলতা অর্জন করেন। এই চলচ্চিত্রে গ্রাহাম গ্রিনের চরিত্রের দত্তক কন্যা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন করেন। ১৯৯২ সালে তিনি "প্যাশন ফিশ" চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
কুমারধারা নদী

কুমারধারা নদী ভারতের কর্ণাটক রাজ্যের একটি নদী। সুলিয়া শহরের দুটি প্রধান নদীগুলির মধ্যে একটি, এটি আরব সাগরে প্রবাহিত হওয়ার আগে উপ্পিনাঙ্গাদিতে নেত্রবতী নদীর সাথে মিশে গেছে। 
বর্ষাকালে কুমারধারা ও নেত্রবতীর সঙ্গম একটি নয়নাভিরাম দৃশ্য রচনা করে এবং যে বছর এই সঙ্গম দেখা যায়, পুণ্যার্থীরা সারা রাজ্য থেকে সেই দৃশ্য দেখতে আসেন।
হিন্দু ধর্মাবলম্বীদের কাছে কুমারধারা নদী একটি পবিত্র নদী। এটা বিশ্বাস করা হয় যে কুক্কে সুব্রহ্মণ্য মন্দির পরিদর্শনকারী পুণ্যার্থীদের কুমারধারা নদী পার হতে হবে এবং মন্দিরে দর্শনের জন্যে যাওয়ার আগে সেখানে পবিত্র স্নান করতে হবে।
লাভেন্স

<nowiki> </nowiki>লাভেন্স, হংকং- ভিত্তিক টেলিডিলডোনিক্স যৌন খেলনা প্রস্তুতকারক, যা তাদের ভিআর এবং স্মার্ট যৌন খেলনার জন্য পরিচিত, যেগুলো মোবাইল অ্যাপ্লিকেশন ব্যবহার করে ব্লুটুথের মাধ্যমে নিয়ন্ত্রণ করা যায়। 
সংস্থাটি ২০০৯ সালে প্রতিষ্ঠিত হয়েছিল যখন এর প্রতিষ্ঠাতা দীর্ঘ দূরত্বের সম্পর্কের সাথে যুক্ত ছিলেন, যা টেলিলেডোনিক্সে তার আগ্রহের জন্ম দিয়েছিল। ২০১৩ সালে, প্রথম অ্যাপ-ভিত্তিক যৌন খেলনা, "ম্যাক্স এন্ড নোরা" চালু হয়েছিল। ২০১৫ সালে, ইন্ডিগোগো -তে উত্থাপিত $১০০,০০০ এর সহায়তায় সর্বাধিক জনপ্রিয় পরিধানযোগ্য যৌন খেলনা "লুশ" চালু করা হয়েছিল। সেই থেকে, লাভেন্স অনেকগুলি খেলনা এনেছে এদের মধ্যে আছে সর্বপ্রথম দূর নিয়ন্ত্রিত ব্লুটুথ বাট প্লাগ বিশ্বের প্রথম দোলনকারী জি-স্পট ম্যাসেজার।
জেন আলেকজান্ডার

জেন আলেকজান্ডার (জন্ম ২৮ অক্টোবর ১৯৩৯) হলেন একজন মার্কিন লেখিকা, অভিনেত্রী ও ন্যাশনাল এন্ডাউমেন্ট ফর দি আর্টসের সাবেক পরিচালক। তিনি একটি টনি পুরস্কার ও দুটি এমি পুরস্কার বিজয়ী এবং চারটি একাডেমি পুরস্কার ও তিনটি গোল্ডেন গ্লোব পুরস্কারে মনোনীত।
আলেকজান্ডার ব্রডওয়ে মঞ্চে "দ্য গ্রেট হোয়াইট হোপ" নাটকে অভিনয় করে ১৯৬৯ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তার অন্যান্য ব্রডওয়ে নাটক হল "সিক্স আরএমএস রিভ ভু" (১৯৭২), "দ্য নাইট অব দি ইগুয়ানা" (১৯৮৮), "দ্য সিস্টার্স রোজেন্সওয়েগ" (১৯৯৩) ও "অনার" (১৯৯৮)। তিনি মোট আটটি টনি পুরস্কারের মনোনয়ন লাভ করেছেন এবং ১৯৯৪ সালে আমেরিকান থিয়েটার হল অব ফেমে তার নাম অন্তর্ভুক্ত হয়েছে।
তিনি "দ্য গ্রেট হোয়াইট হোপ" নাটকের "চলচ্চিত্ররূপে" (১৯৭০) অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি "অল দ্য প্রেসিডেন্ট্‌স মেন" (১৯৭৬) ও "ক্রেমার ভার্সাস ক্রেমার" (১৯৭৯) চলচ্চিত্রে অভিনয়ের জন্য দুটি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং "টেস্টামেন্ট" (১৯৮৩) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে আরেকটি একাডেমি পুরস্কারের মনোনয়ন লাভ করেন। আলেকজান্ডার তার আটটি এমি পুরস্কারের প্রথম মনোনয়ন লাভ করেন "এলিনর অ্যান্ড ফ্রাঙ্কলিন" (১৯৭৬) মিনি ধারাবাহিকে এলিনর রুজভেল্ট চরিত্রে অভিনয়ের মধ্য দিয়ে, যে চরিত্রে তাকে ১৮ থেকে ৬০ বছর বয়সী চরিত্রে অভিনয় করতে হয়েছিল। তিনি "প্লেইং ফর টাইম" (১৯৮০) ও "ওয়ার্ম স্প্রিংস" (২০০৫)-এ অভিনয় করে দুটি মিনি ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন।
আলেকজান্ডার ১৯৩৯ সালের ২৮শে অক্টোবর ম্যাসাচুসেট্‌স অঙ্গরাজ্যের বস্টন শহরে জন্মগ্রহণ করেন। তার জন্মনাম জেন কুইগলি। তার মাতা রুথ এলিজাবেথ (বিবাহপূর্ব পিয়ারসন) ছিলেন একজন সেবিকা এবং তার পিতা টমাস বি. কুইগলি ছিলেন একজন অর্থপেডিক শল্যচিকিৎসক। তিনি বস্টনের পার্শ্ববর্তী চেস্টনাট হিলের বিভার কাউন্টি ডে স্কুলে পড়াশোনা করেন। বিদ্যালয়ে থাকাকালীনই তার অভিনয়ের প্রতি আগ্রহ জন্মে।
১৯৬৩ সালে "আ থাউজেন্ড ক্লাউনস" নাটকে স্যান্ডি ডেনিসের স্থলাভিষিক্ত হয়ে ফিলিস ওয়াইন চরিত্রে অভিনয়ের মধ্য দিয়ে আলেকজান্ডারের ব্রডওয়ে মঞ্চে অভিষেক ঘটে। তিনি এরপর অল্প কয়েকবার এই চরিত্রে অভিনয় করেন। আলেকজান্ডারের প্রথম আলোচিত সাফল্য আসে ১৯৬৭ সালে ওয়াশিংটন, ডি.সি.র অ্যারিনা স্টেজে হাওয়ার্ড স্যাকলারের "দ্য গ্রেট হোয়াইট হোপ" নাটকে এলিনর ব্যাকম্যান চরিত্রে অভিনয়ের মধ্য দিয়ে। তার সহশিল্পী জেমস আর্ল জোন্সের মত তিনিও ব্রডওয়ে মঞ্চে (১৯৬৮) এবং এর "চলচ্চিত্ররূপে" (১৯৭০) অভিনয় করেন। মঞ্চে কাজের কাজের জন্য মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন এবং চলচ্চিত্রে কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
দুধগঙ্গা নদী

দুধগঙ্গা নদী পশ্চিম ভারতের কৃষ্ণা নদীর দক্ষিণ দিকের একটি গুরুত্বপূর্ণ শাখা নদী। এটি মহারাষ্ট্রের সিন্ধুদুর্গ জেলায় পশ্চিমঘাট পর্বতমালা থেকে উতসারিত হয়ে, কোলহাপুর আর বেলগাঁও জেলার মধ্যে দিয়ে পূর্ব দিকে প্রবাহিত হয় এবং অবশেষে কৃষ্ণার সাথে মিলিত হয়।
কোলহাপুর জেলার পশ্চিমে নদীটিতে বাঁধ দেওয়া হয়েছে এবং কলমমাবাদী জলাধার তৈরি করা হয়েছে। ।
গংগাচড়া সেতু, রংপুর

গংগাচড়া সেতু, রংপুর (পূর্বনাম: গংগাচড়া শেখ হাসিনা সেতু) রংপুর জেলার গংগাচড়া উপজেলায় লালমনিরহাট-রংপুর মহাসড়কে তিস্তা নদীর উপর অবস্থিত একটি সেতু। এটি মহিপুর সেতু নামেও পরিচিত। ২০০৬ সালে শুরু হয়ে ২০১২ সালের জুন পর্যন্ত সেতুটির নির্মাণ কাজ চলে। ২০১২ সালের ২০ সেপ্টেম্বর সাবেক প্রধানমন্ত্রী শেখ হাসিনা সেতুটি উদ্বোধন করেছিলেন। সেতুটির দৈর্ঘ্য ৭৫০ মিটার এবং প্রস্থ ১২.১ মিটার। সেতুর স্প্যান সংখ্যা ১৫টি এবং পিলার সংখ্যা ১৬টি। সেতুটি নির্মাণে মোট ব্যয় হয় ১২২.০৯ কোটি টাকা। নদী প্রস্থ ৭৬০ মিটার। অ্যাপ্রোচ রোড ২.২৯ কি.মি.।
ফিলিস্তিনে নারী

ফিলিস্তিনি নারীরা অন্যান্য আরব রাষ্ট্রগুলোর তুলনায় অনেক স্বাধীন, তারা রাস্তা ঘাটে স্বাধীনভাবে চলাফেরা করা সহ অনেক চাকরি করারও সুযোগ পায়, এছাড়া তারা অনেক ক্রীড়াকর্মেও অংশ নেওয়ার সুযোগ পায়। ফিলিস্তিনের প্রতিবেশী দেশ হচ্ছে ইসরায়েল যেটি একটি ইহুদী সংখ্যাগরিষ্ঠ রাষ্ট্র এবং এই রাষ্ট্রের সঙ্গে ফিলিস্তিনের বৈরিতা রয়েছে সেই ১৯৪৮ সালে থেকে, ইসরায়েল ফিলিস্তিনে সামরিক হামলা চালায় আর ফিলিস্তিনের অনেক নারী তাতে মার খায়। ফিলিস্তিনের জাতীয় নেতা ইয়াসির আরাফাত তার দেশের নারীদের জন্য শুরু থেকেই শিক্ষামূলক এবং প্রগতিবাদী ব্যবস্থা করে আসছিলেন এবং ফিলিস্তিনি নারীরা যেন ইহুদী নারীদের মতোই শিক্ষাদীক্ষাসহ জীবনের সব দিক দিয়ে এগিয়ে যায় সে ব্যবস্থা তিনি ১৯৭০-এর দশক থেকে ১৯৯০-এর দশক পর্যন্ত বিভিন্ন সংস্কারমূলক ক্রিয়া সম্পন্ন করেন। ফিলিস্তিনের সমাজের নিজস্ব সংস্কৃতি আছে, আর তা হলো ফিলিস্তিনি-আরবীয় সংস্কৃতি, এই সংস্কৃতি অনুযায়ী ফিলিস্তিনি নারী অনেক আগে থেকেই পুরুষদের সঙ্গে কাঁধে কাঁধ মিলিয়ে কৃষি কাজ করে, স্বামী মারা গেলে সংসারের হাল ধরে কৃষি কাজ করেই, তবে আধুনিক যুগে শিক্ষিত ফিলিস্তিনি নারীরা অন্যভাবে সংসারের হাল ধরতে শিখে গেছে, তারা আয়ত্ত করেছে আরো নতুন নতুন পন্থা। ফিলিস্তিনের সমাজে নারীদের বোরকা পরা বাধ্যতামূলক নয় যদিও সব নারীই কর্মক্ষেত্রে প্যান্ট-শার্ট পরে মাথায় হিজাব পরে থাকেন মুসলিম পরিচয়ের জন্য, উদাহরণস্বরূপ ফিলিস্তিন জাতীয় মহিলা ফুটবল দলের প্রায় সব সদস্য এমনটাই করেন।
ফিলিস্তিনি নারীরা বিয়ে করতে গেলে অবশ্যই পরিবারের অনুমতি নিয়ে বিয়ে করেন তবে প্রেম করে বিয়ে করার রীতি রয়েছে যেকোন তরুণীর কোন তরুণকে পছন্দ হলেও সেটা ঐ তরুণীর পরিবারকে অবশ্যই জানাতে হবে। ফিলিস্তিনি সংস্কৃতি এবং ঐতিহ্য অনুযায়ী সব নারীকেই রান্না করা শিখতে হয়।
জামিনপুর

জামিনপুর পশ্চিম বাংলাদেশের চাঁপাই নবাবগঞ্জ জেলার শিবগঞ্জ উপজেলা বিনোদপুর ইউনিয়নের একটি গ্রাম। এটি মোনাকাশা থেকে এবং ভারতের সীমান্তের কাছাকাছি। 
আকিমুদ্দিন গ্রন্থাগার ২০০৮ সালের ৪ মে প্রতিষ্ঠিত একটি গ্রন্থাগার যেটি আকিমুদ্দিন (১৮৯৮-১৯৭৬) নামে উচ্চমাধ্যমিক শিক্ষিত একজন শিক্ষকের সম্মাননায় নামকরণ করে হয়েছিল। আকিমুদ্দিন গ্রন্থঘড়ের একটি জ্ঞান 'জ্ঞান হল প্রবেশ' রয়েছে ' এটিতে ৫০০ টিরও বেশি বই এবং অন্যান্য সরঞ্জাম ও সংবাদপত্র রয়েছে। আকিমুদ্দিন গ্রন্থাগার ২২ জুলাই ২০০৯ সূর্যগ্রহণ পর্যবেক্ষণের জন্য তিনটি ক্যাম্পের ব্যবস্থা করেছিল। এটিতে বিজ্ঞান লেখক ও বিজ্ঞান সমালোচক জাহাঙ্গীর আলম সুরের নেতৃত্বে একটি দল রয়েছে। দলটি বিজ্ঞানের উপর অনেক প্রোগ্রামের ব্যবস্থা করে। ইসলামী বিশ্ববিদ্যালয়, কুষ্টিয়ায় ২০ আগস্ট ২০০৯-এ এটি একটি প্রোগ্রাম 'ল্যাভোসিয়ারের উপর একটি বিজ্ঞান আলোচনা এবং একটি বিজ্ঞান বক্তৃতা, "জ্ঞান প্রবেশ"' আয়োজন করে। বরিশালের বেল পার্কে বিআরবি ক্যাবল ইন্ডাস্ট্রিজ লিমিটেডের সহায়তায় "মোট সূর্যগ্রহণ পর্যবেক্ষণ কমিটি", চাঁপাইনবাবগঞ্জের আকিমুদ্দিন গ্রন্থাগার, সৈয়দপুর ও গাজীপুরের বিজ্ঞান ও প্রযুক্তি বিশ্ববিদ্যালয় ক্যাম্পাস, জাহাঙ্গীরনগর বিশ্ববিদ্যালয় এবং আরজ আলী মাতুব্বর গ্রন্থাগারে পর্যবেক্ষণ ক্যাম্প স্থাপন করেছে। 
আকিমউদ্দিন ১৯৫৮ সালে প্রথমবারের মতো নিজের গ্রাম একটি বিদ্যালয়ের স্বপ্ন দেখেন এবং জামিনপুর প্রাথমিক বিদ্যালয় প্রতিষ্ঠা করেন। কালিমুদ্দিনের সাথে ১৯৭৩ সাল পর্যন্ত শিক্ষকতা চালিয়ে যান। তিনি ১৮৯৮ সালে ভারতের মালদহের ডুইসোটোবিঘিতে জন্মগ্রহণ করেন। ১৯৪৭ সালের ১৫ আগস্ট তিনি পূর্ববাংলার জামিনপুরে এসেছিলেন। তিনি একাত্তরের মুক্তিযুদ্ধ দেখেছিলেন এবং তিনি ১৯৭৬ সালে মারা যান। 
জামিনপুরে একটি প্রাথমিক বিদ্যালয় এবং একটি দাখিল মাদ্রাসা রয়েছে। 
আবুল মরল এবং তার দুই বন্ধু ১৯৫৮ সালে একটি প্রাথমিক বিদ্যালয় তৈরির স্বপ্ন দেখেছিলেন। ১৯৬২ সালে উম্মেদ আলী ৫৬ সোটোকের একটি অঞ্চল দিয়ে সেখানে বিদ্যালয় তৈরির ব্যবস্থা করেন। এভাবেই জামিনপুর মাধ্যমিক বিদ্যালয় প্রতিষ্ঠিত হয়। ১৯৭৩ সালে স্কুলটি সরকারের অধীনে চলেছিল। 
প্রয়াত হরজ আলী ২০০১ সালে মাদ্রাসাটি প্রতিষ্ঠা করেন। এসএসসি পর্যায়ে কেবল মানবিক বিষয়ে পড়ানো হয়। মোঃ সাদিকুল ইসলাম একমাত্র বিএসসি শিক্ষক। মাদ্রাসায় একটি কম্পিউটার কোর্স রয়েছে। জনাবা. ফরিদা কম্পিউটার শিক্ষার পদে নিয়োগপ্রাপ্ত। 
জামিনপুর গ্রামে কোনও মাধ্যমিক বিদ্যালয় নেই। স্কুল ও কলেজে অধ্যয়নের জন্য এই গ্রামের শিক্ষার্থীদের ভাঙ্গা রাস্তা দিয়ে গ্রাম থেকে চার কিলোমিটার দূরে পায়ে বা সাইকেল চালিয়ে যায়।
পলাতকা (কাব্যগ্রন্থ)

পলাতকা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৮ সালে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি।
"পলাতকা" কাব্যগ্রন্থটি রচনা করার ক্ষেত্রে রবীন্দ্রনাথকে প্রধানত দুটি গুরুত্বপূর্ণ বিষয় প্রভাবিত করেছিল– (১) সমগ্র দেশব্যাপী রাজনৈতিক উত্তেজনা এবং (২) নারীদের করুণ সামাজিক অবস্থা। এই গ্রন্থে কবির বিদ্রোহের দৃষ্টিভঙ্গী এবং সমাজজীবন সম্পর্কে তাঁর সংবেদনশীলতার কথা গভীরভাবে পরিলক্ষিত হয়।
এতে থাকা কবিতাগুলি হল:
সিরাজুল ইসলাম মৃধা

সিরাজুল ইসলাম মৃধা বাংলাদেশের ফরিদপুর জেলার রাজনীতিবিদ ও তৎকালীন ফরিদপুর-৩ আসনের সাবেক সংসদ সদস্য।
সিরাজুল ইসলাম মৃধা ফরিদপুর জেলায় জন্মগ্রহণ করেন।
সিরাজুল ইসলাম মৃধা ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন ফরিদপুর-৩ আসন থেকে সংসদ সদস্য নির্বাচিত হন।
কামরান হোসেন চৌধুরী

কামরান হোসেন চৌধুরী বাংলাদেশের ফরিদপুর জেলার রাজনীতিবিদ ও ফরিদপুর-৩ আসনের সাবেক সংসদ সদস্য।
সিরাজুল ইসলাম মৃধা ফরিদপুর জেলায় জন্মগ্রহণ করেন।
সিরাজুল ইসলাম মৃধা ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ফরিদপুর-৩ আসন থেকে সংসদ সদস্য নির্বাচিত হন।
রেজাউল করিম (নারায়ণগঞ্জের রাজনীতিবিদ)

অধ্যাপক মো: রেজাউল করিম বাংলাদেশের নারায়ণগঞ্জ জেলার রাজনীতিবিদ, নারায়ণগঞ্জ-৩ আসনের সাবেক সংসদ সদস্য ও সাবেক প্রতিমন্ত্রী।
অধ্যাপক মো রেজাউল করিম জেলার সোনারগাঁও উপজেলার শম্ভুপুরা ইউনিয়নের রাম গোবিন্দপুর গ্রামে জন্মগ্রহণ করেন। তার স্ত্রী আইনজীবী সুরাইয়া করিম মুন্নী ১৩ ফেব্রুয়ারি ২০১৭ সালে মৃত্যুবরণ করেছেন। তাদের এক ছেলে।
অধ্যাপক মো: রেজাউল করিম নারায়ণগঞ্জ জেলা বিএনপির সভাপতি। তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন।
২২ মে ২০০৩ থেকে ২৯ অক্টোবর ২০০৬ সাল পর্যন্ত তিনি মুক্তিযুদ্ধ বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেন।
ঝুলিয়া ডস সান্টোস

ঝুলিয়া ডস সান্টোস (; জন্ম: ১৮ সেটেম্বর ১৯৯১) একজন ব্রাজিলীয় দৃষ্টিহীন স্প্রিন্টার।
ঝুলিয়া মূলত টি ১১ স্প্রিন্ট ইভেন্টে প্রতিযোগিতায় অংশ গ্রহণ করে থাকেন। ২০১২ সালে অনুষ্ঠিত গ্রীষ্মের প্যারালিম্পিকে, ঝুলিয়া ১০০ মিটার স্প্রিন্টে ব্রোঞ্জ পদক লাভ করেছিলেন। পরবর্তীকালে, তিনি একাধিক ওয়ার্ল্ড চ্যাম্পিয়নশিপ এবং পরাপন মার্কিন গেমসে প্রতিদ্বন্দ্বিতা করে পদক পেয়েছেন, চারটি প্রতিযোগিতায় তিনি পাঁচটি পদক জয় করেন।
গ্লোরিয়া গ্রাহাম

গ্লোরিয়া গ্রাহাম হলওয়ার্ড (২৮ নভেম্বর ১৯২৩ - ৫ অক্টোবর ১৯৮১) ছিলেন একজন মার্কিন অভিনেত্রী ও গায়িকা। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৪৪ সালে মেট্রো-গোল্ডউইন-মেয়ারের হয়ে প্রথম চলচ্চিত্রে কাজ করেন।
"ইট্‌স আ ওয়ান্ডারফুল লাইফ" (১৯৪৬) চলচ্চিত্রে উল্লেখযোগ্য চরিত্রে কাজ করার পরও এমজিএম মনে করে তার সফল হওয়ার সম্ভাবনা নেই এবং আরকেও স্টুডিওজের কাছে তার চুক্তি বিক্রি করে দেয়। প্রায়ই নোয়া চলচ্চিত্রে কাজ করা গ্রাহাম "ক্রসফায়ার" (১৯৪৭) ও "দ্য ব্যাড অ্যান্ড দ্য বিউটিফুল" (১৯৫২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য একটি অস্কার অর্জন করেন। তিনি "সাডেন ফিয়ার" (১৯৫২), "দ্য বিগ হিট" (১৯৫৩), "হিউম্যান ডিজায়ার" (১৯৫৪), ও "ওকলাহোমা!" (১৯৫৫) চলচ্চিত্রে অভিনয় করে সর্বোচ্চ সফলতা অর্জন করেন, কিন্তু এর পরপরই তার চলচ্চিত্র কর্মজীবনের ব্যপ্তি ক্রমশ হ্রাস পেতে থাকে।
গ্রাহাম ১৯২৩ সালের ২৮শে নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেস শহরে জন্মগ্রহণ করেন। তার পিতা রেজিনাল্ড মাইকেল ব্লোক্সাম হলওয়ার্ড (মাইকেল হলওয়ার্ড নামে পরিচিত; ১৮৮৯-১৯৮২) ছিলেন একজন স্থপতি ও লেখক। তার মাতা জিন ম্যাকডুগাল (মঞ্চনাম জিন গ্রাহাম; ১৮৯০-১৯৮৪) ছিলেন ব্রিটিশ মঞ্চ অভিনেত্রী ও অভিনয়ের শিক্ষক। তার পিতা ইংরেজ ও মাতা স্কটিশ ছিলেন। গ্রাহামের বড় বোন জয় হলওয়ার্ড (১৯১১-২০০৩) একজন অভিনেত্রী ছিলেন, যিনি জন মিচামকে (অভিনেতা রবার্ট মিচামের ছোট ভাই) বিয়ে করেছিলেন। গ্রাহাম মেথডিস্ট ধর্মাবলম্বী হিসেবে বেড়ে ওঠেন। শৈশব ও কৌশোরে তার মাতা তাকে অভিনয়ের শিক্ষা দিতেন। গ্রাহাম হলিউড হাই স্কুলে পড়াশোনা করেন এবং অভিনয় পেশাকে বেছে নিতে বিদ্যালয় ত্যাগ করেন।
গ্রাহামের চলচ্চিত্রে অভিষেক ঘটে ১৯৪৪ সালে "ব্লন্ডি ফিভার" দিয়ে। তিনি ফ্রাঙ্ক ক্যাপ্রার ধ্রুপদী "ইট্‌স আ ওয়ান্ডারফুল লাইফ" (১৯৪৬) চলচ্চিত্রে ভায়োলেট বিক চরিত্রে অভিনয়ের জন্য প্রশংসিত হন। এরপরও এমজিএম মনে করে তার তারকা হিসেবে সফল হওয়ার সম্ভাবনা নেই এবং ১৯৪৭ সালে আরকেও স্টুডিওজের কাছে তার চুক্তি বিক্রি করে দেয়।
তাকে প্রায়ই নোয়ার চলচ্চিত্রে কাজ করতে দেখা যায়। এই সময়ে তিনি বেশ কয়েকটি হলিউড স্টুডিওর সাথে কাজ করেন। তিনি "ক্রসফায়ার" (১৯৪৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
১৯৫২ সালের শুরুতে তিনি সেসিল বি. ডামিলের অস্কার বিজয়ী "দ্য গ্রেটেস্ট শো অন আর্থ" চলচ্চিত্রে হস্তী কন্যা অ্যাঞ্জেল চরিত্রে তার নিজের স্টান্ট নিজেই করেন। তিনি এমজিএমের "দ্য ব্যাড অ্যান্ড দ্য বিউটিফুল" (১৯৫২) চলচ্চিত্রে মাত্র নয় মিনিটের কিছু অধিক সময় পর্দায় অভিনয় দিয়ে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ১৯৭৬ সালে বিয়াট্রিস স্ট্রেইট "নেটওয়ার্ক" (১৯৭৬) চলচ্চিত্রে মাত্র পাঁচ মিনিটের অভিনয়ের জন্য এই পুরস্কার পাওয়া পর্যন্ত তিনি সবচেয়ে কম সময় পর্দায় অভিনয় করে অস্কার পাওয়ার রেকর্ড ধরে রাখেন।
তিনি "সাডেন ফিয়ার" (১৯৫২) চলচ্চিত্রে আইরিন নিভস চরিত্রে, ফ্রিৎস লাংের "দ্য বিগ হিট" (১৯৫৩) চলচ্চিত্র মব মল ডেবি মার্শ চরিত্রে, "হিউম্যান ডিজায়ার" (১৯৫৪) চলচ্চিত্রে যৌন আকর্ষক ভিকি বাকলি চরিত্রে অভিনয় করেন।
১৯৫৫ সালে তিনি স্ট্যানলি ক্র্যামারের "নট অ্যাজ আ স্ট্রেঞ্জার" চলচ্চিত্রে ধনী কামাত্মক হ্যারিয়েট ল্যাং চরিত্রে অভিনয় করেন। একই বছর তিনি "ওকলাহোমা!" (১৯৫৫) চলচ্চিত্রে অভিনয় করে সফলতা অর্জন করেন।
আবদুল্লাহ আল কায়সার

আবদুল্লাহ আল কায়সার বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-৩ আসনের সংসদ সদস্য।
আবদুল্লাহ আল কায়সার ৭ এপ্রিল ১৯৭৩ সালে নারায়ণগঞ্জ জেলার সোনারগাঁয়ে জন্মগ্রহণ করেন। তার পিতা মৃত আবুল হাসনাত সোনারগাঁও আওয়ামী লীগের সভাপতি ছিলেন। মাতা মমতাজ বেগম সোনারগাঁ উপজেলা আওয়ামী লীগের মহিলা বিষয়ক সম্পাদক ছিলেন।
আবদুল্লাহ আল কায়সার ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন। ২০২৪ সালের নির্বাচনে তিনি পুনরায় বিজয়ী হয়ে সংসদ সদস্য নির্বাচন হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মারিভানা অলিভীরা

২০১২ সালে অনুষ্ঠিত গ্রীষ্মের প্যারালিম্পিক এবং ২০১৬ গ্রীষ্মের প্যারালিম্পিক প্রতিযোগিতায় মারিভানা তাঁর দেশ ব্রাজিলের হয়ে প্রতিযোগিতায় অংশ গ্রহণ করেছিলেন। ২০১৬ সালে, তিনি মহিলাদের শট পুট এফ৩৫ ইভেন্টে ব্রোঞ্জ পদক জয় করেছিলেন।
জিলিয়ান ডিকোর্সি

জিলিয়ান "লায়নহার্ট" ডিকোর্সি (, জন্ম: ২৬ জুলাই, ১৯৮৪) একজন আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপ এর এটমওয়েট বিভাগে প্রতিদ্বন্দ্বিতা করেন।
ডিকোর্সির জন্ম মার্কিন যুক্তরাষ্ট্রের নিউইয়র্কের কুইন্সে। কলেজিয়েট বাস্কেটবল প্রতিযোগিতা শেষ করার পরে তিনি জিউ-জিতসু শুরু করেছিলেন। পরে তিনি মুই থাই অনুশীলন করেন এবং শেষ পর্যন্ত মিশ্র মার্শাল আর্টিস্টে (এমএমএ) পরিণত হন।
৮-১ অপেশাদার রেকর্ড সংগ্রহের পরে ইনভিক্‌টার সাথে স্বাক্ষর করেছিলেন ডিকোর্সি। তিনি আইবিজেজেএফ ব্রাউন বেল্ট পদকপ্রাপ্তদের একজন।
আগস্ট ২০১৭ সালে ইনভিক্‌টা এফসি ২৫ -তে অ্যাশলে মেডিনার বিপরীতে "কুনিতস্কায়া বনাম পা'আলুহি" ম্যাচে ডিকোর্সির অভিষেক হয়েছিল। তিনি বিভক্ত সিদ্ধান্তের মাধ্যমে লড়াইয়ে জয়ী হয়েছিলেন।
তার পরের লড়াইটি হয়েছিল ২৪ মার্চ, ২০১৮ তারিখে রেবেকা লেভিনের বিপক্ষে, যার শিরোনাম ছিলো "ইনভিক্‌টা এফসি ২৮: মিজুকি বনাম জ্যান্ডিরোবা"। তিনি সর্বসম্মত সিদ্ধান্তের মাধ্যমে লড়াইয়ে জয়ী হয়েছিলেন।
২১ জুলাই, ২০১৮ তারিখে শিনো ভ্যানহুজের পরিবর্তে "ইনভি‌ক‌্টা এফসি ৩০: ফ্রে বনাম গ্রুসেন্ডার"-এ ডিকোর্সি মুখোমুখি হয়েছিলো আলিশা জাপিটেলার।
ডিকোর্সি স্নাতকোত্তর ডিগ্রি অর্জন করেছেন এবং নিজেই মানসিক স্বাস্থ্য পরামর্শ অনুশীলন করেন।
টিম মুলার

টিম মুলার (জন্ম: ৪ আগস্ট ১৯৯৬) হলেন একজন জার্মান-অস্ট্রীয় ফুটবল খেলোয়াড়, যিনি বর্তমানে টিএসভি শট মাইনৎসের হয়ে একজন মধ্যমাঠের খেলোয়াড় হিসেবে খেলেন।
মোবারক হোসেন (নারায়ণগঞ্জের রাজনীতিবিদ)

মোবারক হোসেন বাংলাদেশের নারায়ণগঞ্জ জেলার রাজনীতিবিদ যিনি তৎকালীন ঢাকা-২৮ ও নারায়ণগঞ্জ-৩ আসনের সংসদ সদস্য ছিলেন।
মোবারক হোসেন নারায়ণগঞ্জ জেলার সোনারগাঁয়ের মোগরাপাড়া ইউনিয়নে জন্মগ্রহণ করেন।
মোবারক হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৮ আসন থেকে সংসদ সদস্য নির্বাচিত হন। এর পর ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন। তিনি ১৯৯৫ সালে মৃত্যুবরণ করেন।
আবু নূর মোহাম্মদ বাহাউল হক

আবু নূর মোহাম্মদ বাহাউল হক বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-৩ আসনের সাবেক সংসদ সদস্য।
আবু নূর মোহাম্মদ বাহাউল হক নারায়ণগঞ্জ জেলার সোনারগাঁয়ে জন্মগ্রহণ করেন। তার স্ত্রী বেগম শরীফা হক ৯ এপ্রিল ২০১৬ সালে মৃত্যুবরণ করেছেন।
আবু নূর মোহাম্মদ বাহাউল হক নারায়ণগঞ্জ জেলা পরিষদের চেয়ারম্যান। ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন।
গাইল গেইং

গাইল গেইং (; জন্ম: ২৭ ডিসেম্বর, ১৯৯২) একজন মার্কিন হুইলচেয়ার বাস্কেটবল খেলোয়াড়।
২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে প্রতিনিধিত্ব করে গাইল একটি স্বর্ণপদক জয় করেছিলেন। ২০১১ মহিলা ইউ২৫ হুইলচেয়ার বাস্কেটবল বিশ্ব চ্যাম্পিয়নশিপ, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে প্রতিনিধিত্ব করেছিলেন।
আবদুল আজিজ আল-ওমারী

আব্দুলআজিজ আল-ওমারি ( ) (২৮ শে মে, ১৯৭৯) - ১১ ই সেপ্টেম্বর, ২০০১) একজন সৌদি বিমানবন্দর নিরাপত্তা প্রহরী এবং ইমাম ছিলেন যিনি ১১ ই সেপ্টেম্বরের হামলার অংশ হিসাবে আমেরিকান এয়ারলাইন্সের ফ্লাইট ১১- এর পাঁচ ছিনতাইকারীদের মধ্যে একজন ছিলেন।
ওমারি ২০০১ সালের জুনে ভিসা এক্সপ্রেস প্রোগ্রামের মাধ্যমে প্রাপ্ত ট্যুরিস্ট ভিসায় যুক্তরাষ্ট্রে পৌঁছেছিলেন। ১১ ই সেপ্টেম্বর, ২০০১, ওমারি আমেরিকান এয়ারলাইন্সের ফ্লাইট ১১-এ উঠেছিলেন এবং সমন্বিত হামলার অংশ হিসাবে ওয়ার্ল্ড ট্রেড সেন্টারের উত্তর টাওয়ারে বিধ্বস্ত হওয়া বিমানটি হাইজ্যাকিংয়ে সহায়তা করেছিলেন।
আল-ওমারীর জীবন সম্পর্কে খুব কমই জানা যায় এবং কিছু তথ্য ওমরি বা সেই নামে অন্য কোনও ব্যক্তিকে বোঝায় কিনা তা স্পষ্ট নয়। তার জন্ম তারিখ ২৮ মে, ১৯৭৯ব্যবহার করেছিলেন।
তিনি সৌদি আরবের মসজিদে বেশিরভাগ সময় ইমামের দায়িত্ব পালন করেছেন বলে অভিযোগ করা হয়েছে এবং আমেরিকান কর্তৃপক্ষ বিশ্বাস করে   সৌদি আলেম সুলায়মান আল-আলওয়ানের একজন শিক্ষার্থী ছিলেন, যার মসজিদটি আল-কাসিম প্রদেশে অবস্থিত।
ওয়ালিদ বিন আতাশের মতে, ওমারি ছিলেন ভবিষ্যতের ছিনতাইকারীদের একটি দল যারা আল-কায়েদার একটি শিবিরে তাদের প্রাথমিক প্রশিক্ষণের পরে কান্দাহার বিমানবন্দরে নিরাপত্তা সরবরাহ করেছিল। কুয়ালালামপুরে ২০০০ সালে আল কায়েদা শীর্ষ সম্মেলনের সময় আমেরিকান কর্তৃপক্ষ জানিয়েছে যে অভিবাসন রেকর্ড থেকে দেখা যায় যে আবদুলাজিজ আল-ওমারি নামে একজন ব্যক্তি দেশে আসছিলেন, যদিও তারা বলে যে তারা নিশ্চিত নয় যে এই ব্যক্তি একই ব্যক্তি ছিলেন। 
২০০১ সালের শরত্কালে, ১১ ই সেপ্টেম্বরের হামলার পরে আল জাজিরা টেলিভিশন ওমির তৈরি একটি টেপ সম্প্রচার করেছিল বলে তারা দাবি করে। স্পিকার একটি বিদায়ী আত্মঘাতী ভিডিও করেছেন। এতে তিনি লিখেছেন, "আমি এটি আমার সম্পূর্ণ বিবেক নিয়ে লিখছি এবং শেষের প্রত্যাশায় এটি লিখছি, যিনি আমাকে প্রশিক্ষণ দিয়েছেন এবং সহায়তা করেছেন তাদের প্রত্যেককে প্রশংসা করুন, তিনি নেতা শেখ ওসামা বিন লাদেন । " 
এফবিআইয়ের পরিচালক রবার্ট মুয়েলার এবং ১১/১১-এর কমিশনের মতে ওমারি ২৯ শে জুন, ২০০১ সালে দুবাইয়ের একটি ফ্লাইটের মাধ্যমে যুক্তরাষ্ট্রে প্রবেশ করেছিলেন, সালেম আল-হাজ্মিকে নিয়ে নিউইয়র্কে অবতরণ করেছিলেন। প্রবেশের জন্য তিনি বিতর্কিত ভিসা এক্সপ্রেস প্রোগ্রামটি ব্যবহার করেছিলেন। তিনি স্পষ্টতই ফ্লোরিডার ভেরো বিচ,টেরেসে নিজের জায়গায় চলে যাওয়ার আগে নিউ জার্সির পেটারসনে আরও বেশ কয়েকজন ছিনতাইকারীদের সাথে অবস্থান করেছিলেন। ওই বাড়ির জন্য তার ভাড়া চুক্তির ফর্মটিতে ওমারি তার জায়গায় পার্ক করার জন্য অনুমোদিত দুটি লাইসেন্স-প্লেট দিয়েছিলেন, যার মধ্যে একটি আটতে নিবন্ধিত ছিল। 
ওমারি নিউ জার্সির প্যাসাইক কাউন্টিতে অল সার্ভিসেস প্লাস থেকে একটি নকল মার্কিন যুক্তরাষ্ট্রে আইডি কার্ড পেয়েছিলেন, যা খালিদ আল-মিহধারের কাছে অন্য একটি জাল দলিল বিক্রির ব্যবসায় ছিল। তিনি বিবাহিত ছিলেন এবং তাঁর একটি কন্যা ছিল।
মেগান ব্লাঙ্ক

মেগান ব্লাঙ্ক (; জন্ম: ১২ সেটেম্বর, ১৯৮৯) একজন মার্কিন হুইলচেয়ার বাস্কেটবল খেলোয়াড়।
২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে মেগান একটি স্বর্ণপদক জয় করেছিলেন। ২০১৩ সালে, তিনি আইসিএফ কানো স্প্রিন্ট ওয়ার্ল্ড চ্যাম্পিয়নশিপ, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন।
ডারলিন হান্টার

ডারলিন হান্টার (; জন্ম: ১৬ এপ্রিল, ১৯৮২, ওয়াল্ড লেক,মিশিগান) একজন মার্কিন হুইলচেয়ার বাস্কেটবল খেলোয়াড়।
২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে ডারলিন একটি স্বর্ণপদক জয় করেছিলেন। ২০১০ সালে, তিনি ওয়ার্ল্ড হুইলচেয়ার বাস্কেটবল চ্যাম্পিয়নশিপ, ২০১১ প্যারাপন মার্কিন গেমস, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন।
ডারলিন ওয়াল্ড লেক ওয়েস্টার্ন হাই স্কুল, অ্যারিজোনা বিশ্ববিদ্যালয়, আর্লিংটনের টেক্সাস বিশ্ববিদ্যালয় এবং টেক্সাস উইমেন ইউনিভার্সিটিতে পড়াশোনা করেছিলেন। পরবর্তীকালে, তিনি একটি মহিলা হুইলচেয়ার বাস্কেটবল শিবির প্রতিষ্ঠা করেন।
আর-রশিদ ইসলামিক ইনস্টিটিউট

আর-রশিদ ইসলামিক ইনস্টিটিউট কানাডার অন্টারিওর কর্নওয়ালে অবস্থিত একটি দেওবন্দি ইসলামি ইনস্টিটিউট। শায়খুল হাদিস মুহাম্মদ জাকারিয়া ১৯৮০ সালে মন্ট্রিয়লের একটি অস্থায়ী স্থানে ইনস্টিটিউটটি প্রতিষ্ঠা করেছিলেন। ইনস্টিটিউট ১৯৮৫ সালে কর্নওয়ালে স্থানান্তরিত হয়। ইনস্টিটিউটটি এখন একটি ইসলামী বিশ্ববিদ্যালয় যাতে উচ্চতর ইসলাম শিক্ষা দেয়া হয়।
টরন্টো সাবওয়ে

টরন্টো সাবওয়েটি টরন্টো ট্রানজিট কমিশন (টিটিসি) দ্বারা পরিচালিত কানাডার অন্টারিওর টরন্টো এবং পার্শ্ববর্তী শহর ভোগানে পরিষেবা পরিবেশন করা একটি দ্রুতগামী গণপরিবহন ব্যবস্থা। এটি একটি বহু প্রকারের রেল নেটওয়ার্ক, যা মূলত ভূগর্ভস্থ তিনটি উচ্চ-ক্ষমতা সম্পন্ন রেললাইন এবং একটি উত্তোলিত মধ্যম-ক্ষমতা সম্পন্ন রেললাইন নিয়ে গঠিত। দুটি হালকা রেললাইন নির্মাণাধীন রয়েছে, যা ভূ-পৃষ্ঠে ও ভূগর্ভস্থ উভয় স্তরে চলাচল করবে।
১৯৫৪ সালে, টিটিসি কানাডার প্রথম ভূগর্ভস্থ রেললাইনটি চালু করে, তারপরে এটি ইউনিয়ন স্টেশন এবং এগলিন্টন অ্যাভিনিউয়ের মধ্যে ১২ টি স্টেশন'সহ ইয়েঞ্জ স্ট্রিটের অধীনে "ইয়েঞ্জ সাবওয়ে" নামে পরিচিত। ২০১৮ সালের হিসাবে, নেটওয়ার্কটি ৭৫ টি স্টেশন এবং ৭৬.৯ কিলোমিটার (৪৭.৮ মাইল) রুটকে নিয়ে গঠিত। বছরটিতে ব্যবস্থাটির ২১৬ মিলিয়নেরও বেশি লিঙ্কবিহীন যাত্রা সম্পন্ন হয়, এবং প্রতি সপ্তাহে ১.৫৮ মিলিয়ন যাত্রী নিয়ে যাত্রীসংখ্যার ক্ষেত্রে এটি কানাডার সবচেয়ে ব্যস্ত দ্রুতগামী গণপরিবহন ব্যবস্থা।
আয়েশা সিদ্দিকা ইসলামিক ইনস্টিটিউট

জামিয়া আয়েশা সিদ্দিকা ইসলামিক ইনস্টিটিউট কানাডার অন্টারিওর বোম্যানভিলে অবস্থিত মুসলিম মেয়েদের জন্য একটি দেওবন্দি ইসলামি শিক্ষা প্রতিষ্ঠান। ১০৫ একর জায়গা জুড়ে অবস্থিত এই ইনস্টিটিউটে ইসলামি শিক্ষার পাশাপাশি দ্বাদশ শ্রেণি পর্যন্ত অন্টারিও শিক্ষা মন্ত্রানালয় দ্বারা অনুমোদিত শিক্ষাও প্রদান করা হয়।
জামেয়াতে নিম্নলিখিত বিভাগসমূহ রয়েছে:
নাতালি স্নাইডার

নাতালি স্নাইডার (; জন্ম: ১১ ফেব্রুয়ারি ১৯৮৩) একজন মার্কিন হুইলচেয়ার বাস্কেটবল খেলোয়াড়।
নাতালি জন্মগ্রহণ করেন নেব্রাস্কা শহরের ক্রেট-এ। প্রথমে তিনি ক্রেট হাই স্কুল, পরে দোয়ান কলেজ এবং নেব্রাস্কা-লিংকন বিশ্ববিদ্যালয়ে পড়াশোনা করেছিলেন।
২০০৮ গ্রীষ্মকালীন প্যারালিম্পিক এবং ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে নাতালি একটি স্বর্ণপদক জয় করেছিলেন। ২০১০ আইডাব্লুবিএফ ওয়ার্ল্ড চ্যাম্পিয়নশিপ এবং ২০১১ আইডাব্লুবিএফ ওয়ার্ল্ড চ্যাম্পিয়নমার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করে তিনি স্বর্ণপদক লাভ করেছিলেন। ২০১২ গ্রীষ্মকালীন প্যারালিম্পিক তিনি অংশ গ্রহণ করেন।
নাতালি এখন নেব্রাস্কা শহরের ক্রেট-এ বসবাস করেন।
মেশিনম্যান (চলচ্চিত্র)

মেশিনম্যান () ২০০৭ সালে মুক্তিপ্রাপ্ত প্রযুক্তি নির্ভর গল্পের বাংলাদেশী নাট্য চলচ্চিত্র। চলচ্চিত্রটি পরিচালনা করেছেন সাফি-ইকবাল (সাফি উদ্দিন সাফি ও ইকবাল)। শ্রেষ্ঠাংশে অভিনয় করেছেন মান্না, মৌসুমী, অপু বিশ্বাস, কাজী হায়াৎ, মিজু আহমেদ ও ড্যানি সিডাক প্রমুখ। চলচ্চিত্রটি দুটি বিভাগে মেরিল-প্রথম আলো পুরস্কার এর ১০ম আসরের জন্য মনেনায়ন লাভ করে এবং মান্না শ্রেষ্ঠ চলচ্চিত্র অভিনেতার জন্য মেরিল-প্রথম আলো পুরস্কার বিভাগে বিজয়ী হন।
চলচ্চিত্রটি ২০০৭ সালে ঈদ উল আযহা উপলক্ষে বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"মেশিনম্যান" চলচ্চিত্রের গান রচনা করেছন কবির বকুল সুর ও সঙ্গীতায়োজন করেছেন আলী আকরাম শুভ এবং গানে কণ্ঠ দিয়েছেন আসিফ আকবর, বিপ্লব, কনকচাঁপা, অনিমা ডিকস্টা, সামিনা রহমান, মিমি।
বেঙ্গালুরু নগর জেলা

বেঙ্গালুরু নগর জেলা, বা ব্যাঙ্গালোর আর্বান, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির উত্তর ও পূর্বদিকে রয়েছে বেঙ্গালুরু গ্রামীণ জেলা, পশ্চিম দিকে রয়েছে রামনগর জেলা এবং দক্ষিণ দিকে রয়েছে তামিলনাড়ু রাজ্যের কৃষ্ণগিরি জেলা৷ ১৯৮৬ খ্রিস্টাব্দে পূর্বতন বেঙ্গালুরু জেলা দ্বিখণ্ডিত করে বেঙ্গালুরু নগর ও বেঙ্গালুরু গ্রামীণ জেলা দুটি গঠন করা হয়৷
বেঙ্গালুরু নগর জেলাতে রয়েছে পাঁচটি তালুক, সেগুলি হলো যথাক্রমে: উত্তর প্রান্তে বেঙ্গালুরু উত্তর বা বেঙ্গালুরু, দক্ষিণ প্রান্তে বেঙ্গালুরু দক্ষিণ বা কেঙ্গেরি এবং পূর্ব প্রান্তের তিনটি তালুক কৃষ্ণরাজপুরম, এলাহাঙ্কা এবং আনেকাল৷ রাজ্যের রাজধানী বেঙ্গালুরু শহরটি এই জেলাতেই অবস্থিত৷ এছাড়া জেলাটিতে রয়েছে ১৭ টি গ্রামপঞ্চায়েত (স্থানীয় ভাষায় হোব্লি), ৬৮৮ টি গ্রাম (স্থানীয় ভাষায় হাল্লি) এবং ৯ টি পৌরসংস্থা (স্থানীয় ভাষায় নগর নিগম) আছে৷ ইলেকট্রনিক সিটিটি আনেকাল তালুকে অবস্থিত৷
এখানকার আবহাওয়া বেশ মনোরম ও নাতিশীতোষ্ণ৷ পরিমিত সর্বনিম্ন তাপমাত্রা এখনো পর্যন্ত .
২০০১ খ্রিস্টাব্দে জেলাটির মোট জনসংখ্যা ছিলো ৬৫,৩৭,১২৪ জন, যার ৮৮.১১ শতাংশই ছিলো নগরবাসী৷ পরবর্তীকালে ২০১১ খ্রিস্টাব্দের ভারতের জনগণনা অনুসারে বেঙ্গালুরু নগর জেলার মোট জনসংখ্যা হয়ে দাঁড়ালো ৯৬,২১,৫৫১ জন, যা বেলারুশ রাষ্ট্রের জনসংখ্যার সাথে সমতুল্য৷ ফলে জেলাটি ২০১১ খ্রিস্টাব্দে ভারতের মোট ৬৪০ টি জেলার মধ্যে তৃতীয় জনবহুল জেলার মর্যাদা পেয়েছে৷ জেলাটির জনঘনত্ব . ২০০১ থেকে ২০১১ খ্রিস্টাব্দের মধ্যে জনসংখ্যা বৃদ্ধির হার ৪৭.১৮ শতাংশ৷ জেলাটিতে প্রতি হাজার পুরুষে ৯১৬ জন নারী রয়েছেন এবং এখানে সর্বমোট সাক্ষরতার হার ৮৭.৬৭ শতাংশ, যেখানে পুরুষ সাক্ষরতার হার ৯১.০১ শতাংশ ও নারী সাক্ষরতার হার ৮৪.০১ শতাংশ৷
শিমুল পারুল

শিমুল পারুল ১৯৯০ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন দেলোয়ার জাহান ঝন্টু। শ্রেষ্ঠাংশে অভিনয় করেছেন ফারুক,সুনেত্রা, বুলবুল আহমেদ, মান্না ও আবুল খায়ের সহ আরও অনেকে।
চলচ্চিত্রটি ১৯৯০ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"শিমুল পারুল" চলচ্চিত্রের গান রচনা করেছন আলমগীর কবির সুর ও সঙ্গীতায়োজন করেছেন আনোয়ার জাহান নান্টু এবং গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সামিনা চৌধুরী।
সাকুরা নোমুরা

নোমুরার জন্ম ২২ নভেম্বর ১৯৭৬ সালে জাপানের ইশিকাওয়া প্রদেশে।
তাকাওকা আইন বিশ্ববিদ্যালয়ে আইন অনুষদে পড়ার সময় নোমুরা ১৯৯৬ সালে তৃতীয় এবং ১৯৯৮ সালে অল জাপান ছাত্র জুডো চ্যাম্পিয়নশিপে দ্বিতীয় স্থান অর্জন করে যথাক্রমে ৫৬ কেজি এবং ৫৭ কেজি বিভাগে।
টোকিও বুডোকান-এ ১১ এবং ১২ সেপ্টেম্বর, ২০১০ তারিখে অনুষ্ঠিত ব্রাজিলিয়ান জিউ-জিতসু এশিয়া উদ্বোধনীতে নোমুরা ব্লু বেল্ট বিভাগে প্রথম স্থান অর্জন করেছিলো।
 তারিখে ৭ম জুয়েল‌্স রিংয়ে জুয়েল্‌স প্রমোশনের মাধ্যমে নোমুরা একজন পেশাদার এমএমএ হিসেবে আত্মপ্রকাশ করেছিলেন। রেফারি লড়াই বন্ধ করে দেওয়ার পরে, নোমুরা দ্বিতীয় রাউন্ডে আর্মবারের সাহায্যে কাগোশিমাকে ধরে কারিগরি নমনের মাধ্যমে তাকে পরাজিত করেছিলেন।
জাপানের টোকিওতে তারিখে ১২তম জুয়েল্‌স রিংয়ে নোমুরার জি ইউন কিমের মুখোমুখি হওয়ার কথা ছিল নোমুরার। কিন্তু আগের দিন টাওকু ভূমিকম্প ও সুনামির কারণে অনুষ্ঠানটি বাতিল করা হয়েছিল।
-তে জুয়েলস দশম রিংয়ে নোমুরার একটি শ্যুট বক্সিং ম্যাচ ছিল, যেখানে তিনি সর্বসম্মত সিদ্ধান্তের মাধ্যমে ইয়োশিমি ওহামাকে পরাজিত করেছিলেন।
সংকেত:
শিশু ভোলানাথ

শিশু ভোলানাথ হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ কাব্যগ্রন্থ। এটি ১৯২২ সালে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি।
"শিশু ভোলানাথ" কাব্যে শিশুর ইচ্ছা, কল্পনা ও সাহসিকতার পরিচয় পাওয়া যায়। ছন্দোবদ্ধ কবিতাগুলিতে মহান আদর্শের কথা বর্ণিত হয়েছে। বেশিরভাগ কবিতা একজন নীরব মাকে উদ্দেশ্য করে লিখিত। প্রাকৃতিক বস্তুসমূহও এতে স্থান পায়।
এতে থাকা কবিতাগুলি হল:
এডাব্লিউএ আমেরিকা'স চ্যাম্পিয়নশিপ

দ্য এডাব্লিউএ আমেরিকা'স হেভিওয়েট চ্যাম্পিয়নশিপ (বাংলাঃএডাব্লিউএ আমেরিকার ভারী ওজনশ্রেণীর শিরোপা) বিলুপ্ত পেশাদার কুস্তি সংস্থা আমেরিকান রেসলিং এসোসিয়েশন(এডাব্লিউএ) কর্তৃক ১৯৮০'র দশকে প্রবর্তিত শিরোপা ছিল। শিরোপাটি তৎকালীন এডাব্লিউএ'র অন্যতম কুস্তিগির সার্জেন্ট স্লটারের দেশপ্রেম সম্পর্কিত গল্পক্রমের জন্য তৈরী করা হয়েছিল। শিরোপাটি এডাব্লিউএ'র অতি সংক্ষিপ্ত সময় সক্রিয় থাকা শিরোপা(১৯৮৫ সালের শুরু হতে ১৯৮৬ সালের আগস্ট পর্যন্ত) হিসেবে বিবেচিত।
শিরোপাটি ১৯৮৫ সালের ৭ জানুয়ারি হতে ১৯৮৬ সালের ২৬ আগস্ট পর্যন্ত সক্রিয় ছিল। এসময় ল্যারি বাইস্কো ও সার্জেন্ট স্লটার এই শিরোপা জয় ও ধারণ করেছিলেন। সার্জেন্ট স্লটার এডাব্লিউএ ত্যাগ করলে শিরোপাটি নিষ্ক্রিয় করা হয়; তার আগে তিনি সর্বোচ্চ ৪৩১ দিন এই শিরোপা ধরে রেখেছিলেন।
দেসিরি মিলার

দেসিরি মিলার (; জন্ম: ১২ অগাস্ট ১৯৮৭) একজন মার্কিন হুইলচেয়ার বাস্কেটবল খেলোয়াড়।
দেসিরি জন্মগ্রহণ করেন ওয়াশিংটনের কির্কল্যাণ্ডে। তিনি ওয়াশিংটনের মনরোতে থাকতেন। প্রথমে তিনি আলাবামা বিশ্ববিদ্যালয় এবং উইসকনসিন-হোয়াইটওয়াটার বিশ্ববিদ্যালয় পড়াশোনা করেছিলেন।
২০১২ গ্রীষ্মকালীন প্যারালিম্পিক, ২০১৬ প্যারাপান আমেরিকান গেমসে দেসিরি মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন এবং ২০১৬ প্যারাপান আমেরিকান গেমসে মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে একটি স্বর্ণপদক জয় করেছিলেন।
জেনিফার পোইস্ত

জেনিফার পোইস্ত (; জন্ম: ১৪ মার্চ ১৯৮৯) একজন মার্কিন হুইলচেয়ার বাস্কেটবল খেলোয়াড়।
জেনিফার জন্মগ্রহণ করেন পেনসিলভেনিয়ার হ্যানোভারে। তিনি পেনসিলভেনিয়ার ম্যাকশেরিস্টাউনে থাকতেন। তিনি অ্যারিজোনা বিশ্ববিদ্যালয়ে পড়াশোনা করেছিলেন। তিনি অ্যারিজোনা বিশ্ববিদ্যালয়ের প্রতিবন্ধী রিসোর্স সেন্টারের মহিলাদের বাস্কেটবলের প্রধান কোচ হিসাবে কাজ করেছিলেন।
২০১১ সালে ইউ২৫ হুইলচেয়ার বাস্কেটবল বিশ্ব চ্যাম্পিয়নশিপ, ২০১২ গ্রীষ্মকালীন প্যারালিম্পিক, ২০১৪ মহিলা ওয়ার্ল্ড হুইলচেয়ার বাস্কেটবল বাস্কেটবল চ্যাম্পিয়নশিপ এবং ২০১৫ প্যারাপান আমেরিকান গেমসে জেনিফার মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন। ২০১৬ গ্রীষ্মকালীন প্যারালিম্পিকে মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে তিনি একটি স্বর্ণপদক জয় করেছিলেন।
ভেনেসা এরস্কাইন

ভেনেসা এরস্কাইন (; জন্ম: ১২ জুলাই ১৯৯৪) একজন মার্কিন হুইলচেয়ার বাস্কেটবল খেলোয়াড়।
ভেনেসা উইসকনসিন-হোয়াইটওয়াটার বিশ্ববিদ্যালয়ের হয়ে প্রথম খেলা শুরু করেছিলেন।
২০১৩ যুব প্যারাপন মার্কিন গেমস, মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন। ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে ভেনেসা একটি স্বর্ণপদক জয় করেছিলেন।
চিত্রাবতী নদী

চিত্রাবতী দক্ষিণ ভারতের একটি আন্তঃরাজ্য নদী যা পেন্না নদীর একটি শাখা। কর্ণাটক থেকে উতসারিত হয়ে এটি অন্ধ্রপ্রদেশে প্রবাহিত হয় এবং এর অববাহিকা ৫৯০০ বর্গকিমি এর বেশি এলাকা জুড়ে। পুত্তাপূর্তি তীর্থশহরটি এর তীরে অবস্থিত।
চিত্রাবতী নদী চিক্বাবল্লাপুর থেকে উতপন্ন হয়েছে এবং কর্ণাটকের চিককাবল্লাপুর জেলা দিয়ে প্রবাহিত হয়ে অন্ধ্র প্রদেশে প্রবেশ করে এটি অনন্তপুর এবং দিয়ে প্রবাহিত হয়ে পেন্না নদীতে মিশে গেছে।চিত্রাবতী নদীর অববাহিকা ৫৯০০ বর্গ কিলোমিটার এলাকা জুড়ে। এটি দুটি রাজ্যে যে মণ্ডলগুলি প্রবাহিত করে তার মধ্যে রয়েছে বাগেপল্লী, গোরানতলা, হিন্দুপুর, বুক্কাপ্টনম, ধর্মাভরম, তাদিপাত্রী এবং কাদিরি। নদীটি কদপা জেলার গান্দিকোটায় পেন্নার সাথে যোগ দেয় যেখানে গন্ধিকোটা সেচ প্রকল্প শুরু হয়েছে অন্ধ্র প্রদেশ সরকার দ্বারা। চিত্রাবতী একটি মৌসুমী নদী যা বর্ষার সময় প্রবাহিত হয়। পাপগনির পাশাপাশি এটি মধ্য পেন্নার উপ-অববাহিকার একটি অংশ এবং এটি পেন্নার ডানদিকের শাখা নদী।
অবৈধ বালু উত্তোলন, চিত্রাবতীত অববাহিকায় প্রচলিত এবং এর ফলে এই অঞ্চলে ভূগর্ভস্থ জলসম্পদ মারাত্মক হ্রাস পেয়েছে।.
চিত্রাবতী দেব কন্যা নামেও পরিচিত এবং এটি সত্য সাঁই বাবার আবাস পুত্তাপূর্থি তীর্থশহর দিয়ে প্রবাহিত। সত্য সাঁই বাবার সাথে জড়িত থাকার কারণে এটি ভক্তজন পবিত্র বলে বিবেচনা করেন।.
রেবেকা মারি

রেবেকা মারি (; জন্ম: ১৫ মার্চ ১৯৯০) একজন মার্কিন হুইলচেয়ার বাস্কেটবল খেলোয়াড়।
রেবেকা জন্মগ্রহণ করেন মিলওয়াকি, মার্কিন যুক্তরাষ্ট্রের উইসকনসিন অঙ্গরাজ্যের বৃহত্তম শহর। তিনি উইসকনসিনের জার্মানটাউনের জার্মানটাউন উচ্চ বিদ্যালয়ে পড়াশোনা করেছিলেন।
২০০৭ সালের প্যারাপান আমেরিকান গেমস, ২০১১ সা্লের প্যারাপান আমেরিকান গেমস, ২০১২ গ্রীষ্মকালীন প্যারালিম্পিক, ২০১২ প্যারাপান আমেরিকান গেমস, ২০১৪ উইমেন ওয়ার্ল্ড হুইলচেয়ার বাস্কেটবল চ্যাম্পিয়নশিপ, ২০১৫ প্যারাপান আমেরিকান গেমস এবং ২০১৯ প্যারাপান আমেরিকান গেমসে, রেবেকা মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।
২০০৮ গ্রীষ্মের প্যারালিম্পিক এবং ২০১২ গ্রীষ্মের প্যারালিম্পিক তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।
অ্যামন্ডা বেল

ক্যালিফোর্নিয়ার ওকল্যাণ্ডের অ্যামন্ডা বেল (জন্ম: ৩ আগস্ট ১৯৮৮) হলেন আমেরিকান মিশ্র মার্শাল আর্টিস্ট যিনি ফেদার ওয়েট বিভাগে প্রতিদ্বন্দ্বিতা করেন। তিনি বেলাটোর এমএমএ প্রচারণায় প্রতিদ্বন্দ্বিতা করেন।
একজন চমৎকার সুগঠিত ক্রীড়াবিদ বেল বর্তমানে ব্রাজিলীয় জিউ-জিৎসুতে নীল রঙের বেল্ট ধারী এবং কারাতে, আইকিডো, হাং গার এবং তাই চিতে তার দক্ষতা রয়েছে। বেল ২০০৮ সালে তার অপেশাদার এমএমএ কর্মজীবন শুরু করেন। পরের তিন বছরে তিনি এক পরাজয়ের বিপরীতে ছয়টি জয় অর্জন করেন।
বেল তার পেশাদার এমএমএ আত্মপ্রকাশ করেছিলেন ২০১৩ সালের জানুয়ারি মাসে "ইনভিকটা এফসি ৪: এস্পারজা বনাম হায়াত" এ। অভিষেক লড়ায়ে তিনি সর্বসম্মত সিদ্ধান্তের মাধ্যমে তামিকা ব্রেন্টসের নিকট হেরে যান। আঞ্চলিক প্রচারণাগুলোতে ২-১ ফলাফলের পর ২০১৪ সালে ১ নভেম্বর তিনি ইনভিকটা এফসিতে ফিরে আসেন "ইনভিকটা এফসি ৯: হনচ্যাক বনাম হাশি-"এর মাধ্যমে। তিনি প্রথম রাউন্ডে টিকেওর মাধ্যমে মারিয়া হুগার্ড জুরসাকে হারিয়েছিলেন। প্রচারণার জন্য তার তৃতীয় লড়াইয়ে ২৪ এপ্রিল, ২০১৫ তারিখে "ইনভিকটা এফসি ১২: ক্যানকানপা বনাম সুজাতে" বেল মুখোমুখি হন ফেইথ ভ্যান ডুইনের। দ্বিতীয় রাউন্ডে আত্মসমর্পণ করে তিনি লড়াইটি হেরে যান। প্রচারণার জন্য তার চতুর্থ লড়াইয়ে ৭ মে ২০১৬ তারিখে ইনভিকটা এফসি ১৭: অ্যাভিঞ্জার বনাম স্নাইডার এ বেল মুখোমুখি হন মেগান অ্যান্ডারসনের। তিনি প্রথম রাউন্ডে টিকেওর মাধ্যমে পরাজিত হন।
২০১৭ সালে, বেল ১৪ জুলাই ২০১৭ তারিখে বেলাটোর ১৮১ তে ব্রিটনি এলকিনের বিপক্ষে বেলাটোর এমএমএ অভিষিক্ত হন। তিনি দ্বিতীয় রাউন্ডে টিকেওর মাধ্যমে লড়াইটি জিতেছিলেন।
বেল ২৫ আগস্ট, ২০১৭ তারিখে বেলাটোর ১৮২ তে তালিতা নোগেইরার মুখোমুখি হন। তিনি প্রথম রাউন্ডে পিছন-উন্মুক্ত শ্বাসরুদ্ধ আত্মসমর্পণ করে লড়াইটি হেরেছিলেন।
ডরথি ম্যালোন

ডরথি ম্যালোন (২৯ জানুয়ারি ১৯২৪ - ১৯ জানুয়ারি ২০১৮) ছিলেন একজন মার্কিন অভিনেত্রী। তার চলচ্চিত্র জীবন শুরু হয় ১৯৪৩ সালে এবং শুরুর বছরগুলোতে তিনি মূলত ছোট চরিত্রে, বিশেষ করে বি-শ্রেণির চলচ্চিত্রে অভিনয় করেছেন। এক দশক অভিনয়ের পর, বিশেষ করে "রিটেন অন দ্য উইন্ড" (১৯৫৬) চলচ্চিত্রে অভিনয় পর তিনি গুরুত্বপূর্ণ চরিত্রে কাজের সুযোগ পেতে থাকেন। "রিটেন অন দ্য উইন্ড" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন।
১৯৬০-এর দশকে তিনি তার কর্মজীবনের শীর্ষে পৌঁছান এবং এরপর টেলিভিশনে "পেটন প্লেস" (১৯৬৪-১৯৬৮) ধারাবাহিকে কনস্ট্যান্স ম্যাকেঞ্জি চরিত্রে অভিনয় করে সফলতা অর্জন করেন। পরবর্তী বছরগুলোতে তাকে কম সক্রিয় দেখা যায় এবং তার সর্বশেষ চলচ্চিত্র ছিল ১৯৯২ সালের "বেসিক ইনস্টিংক্ট"।
ম্যালোন ২০১৮ সালের ১৯শে জানুয়ারি মৃত্যুবরণ করেন। তিনি হলিউডের স্বর্ণযুগের সর্বশেষ জীবিত তারকাদের একজন ছিলেন।
ম্যারি ডরথি ম্যালোন ১৯২৪ সালের ২৯শে জানুয়ারি ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা এস্তার এমা "এলোইস" স্মিথ (১৯০২-১৯৮৩) এবং পিতা রবার্ত ইগ্নাশিয়াস ম্যালোনি (১৮৯৫-১৯৮৫) ছিলেন এটিটি টেলিফোন কোম্পানির নিরীক্ষক। ম্যালোনের পাঁচ ভাইবোন ছিল, তাদের মধ্যে দুই বোন পোলিও'র জটিলতায় মারা যায়।
ম্যালোনের যখন ছয় মাস বয়স, তখন তারা সপরিবারে ডালাসে চলে যায়। সেখানে তিনি নেইমান মার্কাসের জন্য মডেলিং করেন এবং উরসুলিন একাডেমি অব ডালাস, হাইল্যান্ড পার্ক হাই স্কুল, হোকাডে জুনিয়র কলেজ এবং সাউদার্ন মেথডিস্ট বিশ্ববিদ্যালয়ে পড়াশোনা করেন।
ম্যালোন ১৮ বছর বয়সে তার প্রকৃত নাম ডরথি ম্যালোনি নাম নিয়ে আরকেও পিকচার্সের সাথে চুক্তিবদ্ধ হন। "গিল্ডারস্লিভ অন ব্রডওয়ে" (১৯৪৩) দিয়ে তার চলচ্চিত্রে অভিষেক ঘটে। এর কিছুদিন পর তিনি তার ডরথি ম্যালোনি নামের অধীনে "দ্য ফ্যালকন অ্যান্ড দ্য কো-এডস"।
আরকেও সাথে তার অন্যান্য চলচ্চিত্র হল ফ্রাঙ্ক সিনাত্রার বিপরীতে "হাইয়ার অ্যান্ড হাইয়ার" (১৯৪৩) ও "স্টেপ লাইভলি" (১৯৪৪), এডি ক্যান্টরের বিপরীতে "সেভেন ডেস অ্যাশোর" (১৯৪৪) ও "শো বিজনেস" (১৯৪৪), এবং প্রযোজক ভাল লিউটনের "ইয়ুথ রানস ওয়াইল্ড" (১৯৪৪)। আরকেও তার সাথে চুক্তি নবায়ন করেনি। এ সময়ে তিনি কলাম্বিয়া পিকচার্সের বস্টন ব্ল্যাকি চলচ্চিত্র "ওয়ান মিস্টেরিয়াস নাইট" (১৯৪৪)-এ অভিনয় করেন, তবে পর্দায় তার নামের কৃতিত্ব দেওয়া হয়নি।
তিনি "রিটেন অন দ্য উইন্ড" (১৯৫৬) চলচ্চিত্রে প্লাটিনাম ব্লন্ডি রূপে আবির্ভূত হন এবং নিজেকে "ভালো মেয়ে" হিসেবে উপস্থাপন করেন। ডগলাস সার্ক পরিচালিত এই চলচ্চিত্রে তিনি রক হাডসন, লরেন বাকল, ও রবার্ট স্ট্যাকের সাথে অভিনয় করেন। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন।
ম্যালোন একজন রোমান ক্যাথলিক ধর্মাবলম্বী। ১৯৫৯ সালের ২৮শে জুন হংকংয়ের এক ক্যাথলিক গির্জায় অভিনেতা জাক বের্জরাককে বিয়ে করেন। তিনি সেখানে তার ১৯৬০ সালের চলচ্চিত্র "দ্য লাস্ট ভয়েজ"-এর শুটিংয়ে ছিলেন। তাদের দুই কন্য ছিল, তারা হলেন মিমি (জ. ১৯৬০) ও ডায়ান (জ. ১৯৬২)। ১৯৬৪ সালের ৮ই ডিসেম্বর এই দম্পতির বিবাহবিচ্ছেদ ঘটে।
ম্যালোন এরপর ১৯৬৯ সালের ৩রা এপ্রিল নেভাডার লাস ভেগাসের সিলভার বেলস ওয়েডিং চ্যাপেলে নিউ ইয়র্কের ব্যবসায়ী রবার্ট টোমারকিনকে বিয়ে করেন। তার দ্বিতীয় বিবাহের নির্দিষ্ট সময় পরে অবৈধ ঘোষিত হয় কারণ ম্যালোন দাবী করেন টোমারকিন তাকে তার অর্থের জন্য বিয়ে করেছেন।
ম্যালোন ১৯৭১ সালের ২রা অক্টোবর ডালাসের মোটেল চেইন নির্বাহী চার্লস হিউস্টন বেলকে বিয়ে করেন। তিন বছর পর তাদের বিবাহবিচ্ছেদ ঘটে।
ম্যালোন ডালাসে একটি নার্সিং হোমে ২০১৮ সালের ১৯শে জানুয়ারি তার ৯৪তম জন্মদিনের ১০ দিন পূর্বে মৃত্যুবরণ করেন।
মুস্তাফা জামাল

মোস্তফা জামান বেবী বাংলাদেশের নরসিংদী জেলার রাজনীতিবিদ যিনি নরসিংদী-১ আসনের সংসদ সদস্য ছিলেন।
মুস্তাফা জামাল নরসিংদী জেলায় জন্মগ্রহণ করেন।
মুস্তাফা জামাল ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-১ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি নরসিংদী-১ আসন থেকে জাতীয় পার্টির প্রার্থী হিসেবে পরাজিত হয়েছিলেন।
দেলোয়ার হোসেন খান

দেলোয়ার হোসেন খান বাংলাদেশের নরসিংদী জেলার রাজনীতিবিদ যিনি নরসিংদী-২ আসনের সংসদ সদস্য ছিলেন।
দেলোয়ার হোসেন খান নরসিংদী জেলায় জন্মগ্রহণ করেন।
দেলোয়ার হোসেন খান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নরসিংদী-২ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে ও ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে ইসলামী জাতীয় ঐক্যফ্রন্টের হয়ে নরসিংদী-২ আসন থেকে পরাজিত হয়েছিলেন।